钦定古今图书集成/明伦汇编/氏族典/第332卷 > 刘寔
## 钦定古今图书集成/明伦汇编/氏族典/第332卷 > 刘寔

按《晋书刘寔传》：“寔字子真，平原高唐人，汉济北惠王
寿之后也。父广，斥丘令。寔少贫苦，卖牛衣以自给。然
好学，手约绳，口诵书，博通古今，清身洁己。以计吏入
洛，调为河南尹丞，迁尚书郎、廷尉正。后历吏部郎，参
文帝相国军事，封循阳子。泰始初，进爵为伯，累迁少
府。咸宁中，为太常，转尚书，以子夏罪免。后起为国子”
祭酒。元康初，进爵为侯。九年，策拜司空，迁太保，转太傅。太安初，寔以老病逊位，赐安车驷马，钱百万，以侯
就第。怀帝即位，复授太尉。岁馀薨，谥曰元。二子：跻、夏。
跻字景云，官至散骑常侍。夏以贪污弃放于世。